Shah Rukh Khan

**Shahrukh Khan**, hindi: शाहरुख़ ख़ान; urdu: شاه رخ خان, (født 1965) også skrevet som **Shah Rukh Khan** og kjent som **King Khan**, er en indisk Bollywood-skuespiller og produsent. Khan har spilt i rundt 75 hindifilmer i sjangrer fra romantiske dramaer til actionthrillere. Hans bidrag til filmindustrien har gitt ham tallrike æresbevisninger. Med 8 Filmfare-priser som beste skuespiller har det gjort ham til den mest prisbelønnede Bollywood-skuespilleren gjennom alle tider i denne kategorien. I 2005 mottok han prisen *Padma Shri* fra den indiske regjeringen for hans bidrag til indisk film. Khan er en av de mest populære skuespillerne i filmhistorien, med en tilhengerskare som hevdes å telle millioner. I 2011 kalte den amerikanske avisen *[[Los Angeles Times]]* ham for «verdens største filmstjerne». 

Khan kommer fra en muslimsk familie og vokste opp i New Delhi. I 1991 giftet han seg med hinduen Gauri Khan, i et tradisjonelt hindubryllup. Ifølge Khan, som selv er muslim, verdsetter han også sin hustrus religion og deres barn følger begge religionene. Paret har tre barn; sønnen Aryan (født 1997), datteren Suhana (født 2000) og sønnen AbRam, som ble født i 2013 ved hjelp av en surrogatmor.

## Karriere
### 1988&ndash;2010

Khans første større rolle var som «Abhimanyu» i TV-serien *Fauji (Soldat)*. Han fikk sitt gjennombrudd i rollen som den paranoide elskeren i *Baazigar* (1992) og  *Darr* (1993), regissert av Yash Chopra. Deretter fulgte flere suksessfulle romantiske filmer, blant andre *Koyla, Dilwale Dulhania Le Jayenge, Karan Arjun*.

Hans samarbeid med Karan og Yash Johar har resultert i filmer som *Kuch Kuch Hota Hai*, *Kabhi Khushi Kabhie Gham* og *Kal Ho Naa Ho*. Han har i flere filmer spilt med Madhuri Dixit, blant andre i *Anjaam, Koyla, Dil To Pagal Hai, Hum Tumhare Hain Sanam* og *[[Devdas]]*.

Sammen med skuespilleren Juhi Chawla og filmregissøren Azis Mirza driver han produksjonsselskapet Dreamz Unlimited, senere endret til Red Chillies Entertainment.

Til tross for suksessen har Kahn fått kritikk for at han hovedsakelig velger sikre, romantiske roller, som for eksempel filmene med regissøren Karan Johar. I filmen *[[Swades]]* spiller han imidlertid en mer lavmælt og anonym rolle. I 2010 spilte Khan i filmen *[[My Name Is Khan]]*. Filmen er basert på en sann historie og omhandler endringer i synet på islam i tiden etter terrorangrepet 11. september 2001. Kahn spill Rizwan Khan, en muslim med Aspergers syndrom som reiser til USA for å møte presidenten.

### 2011&ndash;2014
I 2011 produserte og spilte Khan i Anubhav Sinhas science-fiction-superheltfilm *[[Ra.One]]*, sammen med Arjun Rampal og Kareena Kapoor. Den handler om en videospilldesigner i London som skaper en skurk som rømmer til den virkelige verden. Filmen hevdes å være den mest kostbare Bollywood-produksjon hittil. Hans andre utgivelse det året var *[[Don 2]]*, en oppfølger til *[[Don 2006|Don]]*. 

Khans eneste rolle i 2012 var i Yash Chopras romantisk drama *[[Jab Tak Hai Jaan]]*, hvor han spilte med Katrina Kaif og Anushka Sharma. Dette var det fjerde samarbeidet mellom Chopra og Khan, åtte år etter Chopras forrige film, Veer-Zaara. Dette ble Chopras siste. Han døde i oktober 2012. 

I august 2013 spilte Khan i den romantisk komedien *[[Chennai Express]]* som ble regissert av Rohit Shetty og produsert av hans kone Gauri Khan i hans eget selskap Red Chillies Entertainment. Filmen satte ny besøksrekord for indisk film i India og i Norge.

Filmen *[[Happy New Year (film fra 2014)|Happy New Year]]* ble sluppet i 2014. Den ble regissert av Farah Khan og produsert av Gauri Khan i Red Chillies Entertainment. Khan spiller her rollen som street fighter og aspirerende juveltyv, mot blant andre Deepika Padukone.

## Priser
### Filmfare Awards

* 1992&ndash;*Vinner*: Beste nykommer, Deewaana
* 1993&ndash;*Vinner*: Beste mannlige skuespiller, Baazigar
* 1993&ndash;*Vinner*: Kritikerpris for beste opptreden, for Kabhi Haan Kabhi Naa
* 1994&ndash;*Vinner*: Beste opptreden i negativ rolle, Anjaam
* 1995&ndash;*Vinner*: Beste mannlige skuespiller, Dilwale Dulhania Le Jayenge
* 1997&ndash;*Vinner*: Beste mannlige skuespiller, Dil To Pagal Hai
* 1998&ndash;*Vinner*: Beste mannlige skuespiller, Kuch Kuch Hota Hai
* 2000&ndash;*Vinner*: Kritikerpris for beste skuespiller, for Mohabbatein
* 2002&ndash;*Vinner*: Beste mannlige skuespiller, Devdas
* 2002&ndash;*Vinner*: «Filmfare Spesial Award Swiss Consulate Trophy» 
* 2003&ndash;*vinner*: «Filmfare Power Award» (sammen med Amitabh Bachchan) 
* 2004&ndash;*Vinner*: Beste mannlige skuespiller, Swades 
* 2004&ndash;*Vinner*: «Filmfare Power Award»
* 2005&ndash;*Vinner*: Beste mannlige skuespiller, Veer-Zaara
* 2007&ndash;*Vinner*: Beste mannlige skuespiller, Chak De India
* 2011&ndash;*Vinner*: Beste mannlige skuespiller, My Name Is Khan

### Internasjonale æresbevisninger
* DIFF, Dubais internasjonale filmfestival i 2006 hedret Shahrukh Khan og Oliver Stone.

### Indiske æresbevisninger
Han ble hedret med den indiske offisielle sivile utmerkelsen Padma Shri.

## Filmografi
### Produsent
* *Phir Bhi Dil Hai Hindustani* (2000)
* *Asoka* (2001)
* *Chalte Chalte* (2003)
* *Main Hoon Na* (2004)
* *Kaal* (2005)
* *Paheli* (2005)
* *Om Shanti Om* (2007)
* *Always Kabhi Kabhi* (2011)
* *Don 2* (2011)

### Playback-sanger
* Main To Hoon Pagal – Baadshah (1999)
* Apun Bola – Josh (2000)
* Ankhein Khuli – Mohabbatein (2000)
* Khaike Paan Banaraswala  – Don - The Chase Begins Again (2006)
* Karle Karle  – Kaun Banega Crorepati (2007)

### TV-karriere
* Fauji(1988) Abhimanyu Rai
* Circus (TV-serie) (1989) 
* Idiot (TV-serie) (1991) Pawan Raghujan
* Kareena Kareena (2004) Zee TV-serie 
* Kaun Banega Crorepati (2007) TV-serie Vert
* Antakshari The Great Challenge (2007) TV-serie

### Skuespiller

## Referanser


## Eksterne lenker
* 
* 
* 
*